SOCIOLOGIJA UČNO GRADIVO 1

Sklop 4

Program: gimnazijski

Milena Gerbec

Modul: ODLOČANJE V SKUPNOSTI

**Vsebinski sklop:**

* **Družbena moč**
* **Tipi legitimne oblasti**

**Uvod**

V tem vsebinskem sklopu boste spoznali kaj so:

* odločanje in družbena moč,
* moč in legitimnost,
* tipi legitimne oblasti,
* moderna država (nastanek in razvoj),
* avtoritarni sistemi in totalitarizem,
* demokracija,
* politične stranke,
* interesne skupine,
* volitve,
* pravna država,
* nacionalna država,
* socialna država in država blaginje,
* birokratizacija družbe,
* EU.

Cilji poučevanja o odločanju v skupnosti so razvijanje sposobnosti dijakov za:

* aktivno odločanje v skupnosti in sooblikovanje družbe,
* konvencionalno in nekonvencionalno (legalno) politično participacijo,
* odločanje na volitvah,
* aktivno spremljanje in razumevanje sporočil volilnih kampanj,
* razumevanje birokratizacije kot pretvornika družbenega delovanja v racionalno organizirano delovanje institucij v korist posameznika.

**ODLOČANJE V SKUPNOSTI**

Odločanje v skupnosti je proces izbire med dvema ali več možnostmi. Ali individualne odločitve res niso odvisne od nikogar drugega? Odločitve drugih sooblikujejo tudi naše življenje, morebitne naše odločitve pa življenja drugih.

**Družbena moč** je zmožnost, da posamezniki lahko uveljavijo svoje interese tudi kljub nasprotovanju drugih, zmožnost pridobivanja drugih za uveljavljanje svojih interesov, sposobnost posameznikov, da spreminjajo prepričanja, čustva ali celo identiteto drugih.

**Po teoriji Talcota Parsonsa,** pripadnika funkcionalizma, vsako doseganje ciljev terja vsaj minimalno organizacijo in usmerjanje. Za to so potrebni vodstveni položaji. Državljani prenesejo svojo moč na izvoljene predstavnike z volitvami za uresničevanje kolektivnih ciljev. Problem so možne zlorabe zaradi delnih, zasebnih in drugih interesov.

Piramide so rezultat bistroumnosti in spretnosti starih Egipčanov, pa tudi izkoriščanja , dela in življenja deprivilegiranih, da bi slavili elito privilegiranih.

Moč in legitimnost se kaže v prisili in podrejanju večine manjšini zaradi negativnih sankcij. Avtoriteta pomeni, da jo podrejeni sprejemajo, ker se jim zdi upravičena. Legitimnost je pomembna za stabilizacijo odnosov moči. Moč je stabilna, ko je vsaj delno priznana od spodaj.

**Po teoriji Maxa Webra** nekatera razmerja moči postanejo normalna, družbeno sprejemljiva, upravičena oziroma legitimna. Zakaj? Različni načini upravičevanja oblasti v družbah temeljijo na sprejemanju tradicije, zaupanje v osebnost vodje, sprejemanje pravnega in normativnega reda.

**Tipi oblasti so:**

* tradicionalni,
* karizmatični,
* racionalni.

**Tradicionalna oblast**, tradicija je sveta in nesprejemljiva. Tak tip oblasti je značilen predvsem za fevdalni sistem v srednjeveški Evropi (monarhi, starši, patriarhat…).

**Karizmatična oblast**, značilno je zaupanje v izjemne, nadnaravne, nadčloveške osebne lastnosti in sposobnosti vodij, predanost, lojalnost do voditelja, čustvena vez med vodjo in privrženci.

**Racionalni tip oblasti** je značilen za moderno družbo. Max Weber ta tip oblasti razlaga z analizo birokracije za katero je značilna hierarhija odločanja, vodenje temelji na pisnih dokumentih oziroma zakonih. Za opravljanje dela so potrebne kvalifikacije in znanje. Odločanje temelji na občih pravilih, zakonih, striktni brezosebnosti in hierarhiji.

**Moderna država**

**Moderna država kot demokratična država je** zaželena oblika političnega sistema. **Značilnosti:**

* demokracija kot oblika političnega sistema (odnos med državo in prebivalstvom)
* izvoljena in zamenljiva oblast,
* svobodne volitve,
* grški izvor besede demokracije Demos + krateo = vladavina ljudstva), ljudstvo je v tem kontekstu politični pojem, ljudje, ki imajo pravico in možnost odločanja,
* svoboda in enakost državljanov,
* aktivna, pasivna politična participacija,
* politične in državljanske pravice (volilna pravica, pravica do združevanja),
* državljanske, civilne pravice, svoboda govora, mišljenja itd.
* posredna ali predstavniška demokracija,
* Institucije

**Porajanje moderne demokracije** (antična, moderna; atenski odnos – manjšinska elita, moderna (pravna) enakost vseh ljudi

**Zakonodaja** je pogosto omejevala politično organiziranje (zgodovinski boj za politične pravice).

**Pravna država**

**Moderna pravna država, temelji na načelu enakosti ljudi pred zakonom**. Deluje v skladu s svojim pravnim redom,

sprejema zakone, ki enako veljajo za vse. Legitimnost oblasti pomeni, da se ji ljudje podrejajo iz prepričanja, da so njene odločitve sprejemljive za večino. Oblast, ki jo na svobodnih (parlamentarnih) volitvah izbere ljudstvo, praviloma uživa večinsko soglasje med ljudmi.

Pravna država priznava tudi **načelo delitve na tri veje oblasti. To so**  na zakonodajna, ki jo ima parlament izvršilno, ki jo ima vlada in sodno, ki jo imajo sodišča. Zakonodajni organi so vezani na ustavo in z njo usklajene zakone.

Pravna država zagotavlja pravno varnost posameznikov in posameznic na svojem ozemlju. Moderne države tako postajajo pravne države. Po Webru gre za uveljavljanje racionalno – legalne oblasti, avtoritete.

**Moderna država kot demokratična država**

**Demokracíja, beseda izvira iz grščine (demos – ljudstvo, kratein – vladati, kratios – moč – oblast)** - vladavina ljudstva. Polnoletni državljani imajo pravico na svobodnih volitvah izbrati svoje predstavnike in jim podeliti mandat za določeno obdobje - predstavniška demokracija.. Tako vzpostavljena oblast se znotraj demokratičnih oblik vladavine običajno deli na tri veje: [zakonodajno](https://sl.wikipedia.org/wiki/Zakonodajna_veja_oblasti) (parlament) [izvršilno](https://sl.wikipedia.org/w/index.php?title=Izvr%C5%A1ilna_veja_oblasti&action=edit&redlink=1) (vlada)in [sodno](https://sl.wikipedia.org/w/index.php?title=Sodna_veja_oblasti&action=edit&redlink=1) (sodišča), ki svojo funkcijo opravljajo v skladu z zakoni in vestjo. Državljani nadzorujejo njihovo delo.

Državna oblast je izvoljena in zamenljiva. Legitimna je samo izvoljena oblast na neposrednih in svobodnih volitvah.

Politični pravici sta volilna pravica, pravica do političnega združevanja. Temelj političnih pravic so civilne pravice. Pravica do uresničevanja raznih svoboščin, npr. kritika oblasti, zagotavlja da kritiki oblasti ne bodo utišani in kazensko preganjani.

**Porajanje demokracije**

Odkrili so jo stari Grki. Izkušnja iz 5. in 4. stoletja pred našim štetjem zametek demokratičnih idej v 18. in 19. stoletju v zahodni Evropi. Antična in moderna demokracija se razlikujeta v tem, da je bil atenski demos elita manjšine (izobražen zgornji sloj, kmetje, rokodelci in trgovci). Vanj niso bile vključene ženske in sužnji – večinska populacija.

Ideja pravne enakosti na kateri temelji moderna demokracija se je uveljavljala dolgo časa. Koncept državljanstva je mnoge izključil: delavski razred, ženske, religiozne, rasne skupine itd. Zakonodaja je pogosto omejevala njihovo pravico do političnega organiziranja. Boj za splošno volilno pravico, za vse polnoletne državljane je bil dolgotrajen.

**Glede na vprašanje kdo lahko voli sta se izoblikovali dve politični struji:**

* konservativna – volijo lahko samo odgovorni ljudje (moški) iz najboljših hierarhično urejenih družin (premožnejših, patriarhalno urejenih),
* liberalna – daje enake možnosti vsem (**meritokracija)**. Je družben sistem, v katerem štejejo talent in trud posameznika ali posameznice., vsi imajo enake možnosti razviti in pokazati svoje sposobnosti, odločajo pa naj tisti, ki so za to sposobni.

**Tretja politična struja** se je razvila v prvi polovici 19. stoletja. Imenovali so se demokrati, radikali ali včasih tudi socialisti. Nastajati so začele prve delavske organizacije: sindikati, socialdemokratske stranke. Delavski razred (prej izključen) se je prvi resno organiziral in zavzemal. V 20. stoletju so nastajale socialistične in socialnodemokratske stranke ki so si prizadevale za temeljite družbene spremembe. V zahodni Evropi so se zavzemale za splošno volilno pravico in socialno državo.

**Ideja socializma**, ki se je začela z oktobrsko revolucijo 1917, je bila ustvariti bolj pravično in brezrazredno družbo. Vendar so se družbe vse bolj oddaljevale od te ideje in postajale vse bolj totalitarne. Zato se socializem ni obnesel. Ideja utopičnega socializma je bila usmerjena v preprosto življenje ljudi, v skupno lastnino proizvajalnih sil in enakost. Večina teh zamisli ni bila izvedljiva.

Karl Marx in Friedrich Engels sta k ideji socializma pristopila na znanstven način. Menila sta, da se lahko socializem vzpostavi samo z razrednim bojem, ki bi se končal z zmago delavskega razreda. Izhajala sta iz francoskega socializma, angleške ekonomije in nemške filozofije.

 **Totalitarna država** pa ni povezana samo s socializmom. Pač pa tudi z nemškim nacizmom in nemškim totalitarnim sistemom med leti 1933 in 1945.

Avtoritarna država in totalitarizem

Avtoritarna država ne priznava raznolikosti družbenih interesov in omejuje temeljne politične pravice. Ima enostrankarski sistem, običajno komunistično, ki se predstavlja kot zastopnica vseh družbenih interesov. Npr. Zveza komunistov v bivši Jugoslaviji. Volitve so kot obred, ritual, ki naj ustvari vtis, da vladajoče podpirajo široke množice.